ইয়ামালের বিস্ময় গোল, লিভারপুলকে ছিটকে দিল পিএসজি

ওয়েব ডেস্ক: উয়েফা চ্যাম্পিয়ন্স লিগে চমকে দিল প্যারিস সাঁ জারমাঁ। টুর্নামেন্টের অন্যতম ফেভারিট লিভারপুলকে ছিটকে দিল তারা, তাও আবার লিভারপুলের দুর্গ অ্যানফিল্ডে হারিয়ে। যোগ্য দল হিসেবেই চ্যাম্পিয়ন্স লিগের কোয়ার্টার ফাইনালে উঠল লুইস এনরিকের পিএসজি। এদিন শেষ আটে পৌঁছনো বাকি তিন দল হল বার্সেলোনা, বায়ার্ন মিউনিখ এবং ইন্টার মিলান।

এই তিন দলের পরের রাউন্ডে যাওয়ায় কোনও অঘটন নেই। কিন্তু পিএসজি-র ক্ষেত্রে অঘটন না হলেও চমক বলাই যায়। প্রথম লেগে লিভারপুলকে তারা নাস্তানাবুদ করে ছেড়েছিল কিন্তু গোল করতে পারেনি। উল্টে একমাত্র সুযোগ কাজে লাগিয়ে ম্যাচ জিতিয়ে ফেন লিভারপুলের হার্ভি এলিয়ট। যে অ্যানফিল্ড দুর্গে লিওনেল মেসির বার্সেলোনা চার গোল খেয়ে ফিরেছিল সেখানে পরের লেগে কাজ কঠিন ছিল পিএসজির।

আরও পড়ুন: নাইট শিবিরে যোগ দিলেন অধিনায়ক অজিঙ্ক্য রাহানে

Donnarumma shoot-out heroics ?
Alisson at full stretch ?
Urbig at the near post ?

Great goalkeeping ?@QatarAirways | #LetsFly pic.twitter.com/eKc9jPioKQ

— UEFA Champions League (@ChampionsLeague) March 11, 2025

কিন্তু উসমান ডেম্বেলেরা অসাধ্য সাধন করলেন। প্যারিসের এই দলটায় সুপারস্টার নেই। বার্সায় প্রত্যাখ্যাত ডেম্বলেও একমাত্র নাম জানা ফরোয়ার্ড। বাকিদের নিয়ে লিভারপুলের রক্ষণে তিনিই ত্রাসের সঞ্চার করলেন। ম্যাচের একমাত্র গোলটি করলেন তিনিই। খেলা শেষ পর্যন্ত টাইব্রেকারে গড়ায় এবং ডারউইন নুনেজ ও কার্টিস জোনসের শট বাঁচিয়ে দেন পিএসজির গোলকিপার জিয়ানলুইজি ডোনারুমা।

এদিকে দিনের প্রথম ম্যাচে বেনফিকাকে ৩-১ হারাল বার্সেলোনা। ১৭ বছরের লামিনে ইয়ামাল আবারও একটা বিস্ময় গোল করলেন। জোড়া রাফিনহার। দুই পর্ব মিলিয়ে ৪-১ জিতল কাতালুনিয়ার ক্লাব। বেয়ার লেভারকুসেনের মাঠে ২-০ জিতল বায়ার্ন। গোল করলেন হ্যারি কেন এবং আলফান্সো ডেভিস। দুই পর্ব মিলিয়ে বায়ার্নের হয়ে ফলাফল ৫-০।